section_heading: Proizvodnja
paragraph_text: Prvi proizvodni avion F27-100 dostavljen je aviotvrtki Aer Lingus u studenome 1958. Među ostalim naručiocima bili su Braathens SAFE, Luxair, Ansett, Trans Australija Airlines i Turkish Airlines. 1956. godine, Fokker potpisuje licencni ugovor s američkim proizvođačem zrakoplova Fairchild za izradu F27 u SAD-u. Prvi američki F27 poletio je 12. travnja 1958. Fairchild je također samostalno razvio produženu inačicu pod nazivom FH-227. Većina ovih aviona prodana je na sjevernoameričkom tržištu. Do završetka proizvodnje 1987. godine izrađeno je 793 aviona (od čega je 207 napravljeno u Fairchildu) što ga čini jednim od najuspješnijih zapadnoeuropskih civilnih turbo-prop aviona tog doba.